**PÁLYÁZATI FELHÍVÁS**

Kamarai Gyakorlati Oktatói Képzés

Országos Tréneri Névjegyzékébe történő felvételre

A Magyar Kereskedelmi és Iparkamara (a továbbiakban: MKIK) **2022. május 10-i egységes megjelentetési dátummal pályázatot hirdet** a Kamarai Gyakorlati Oktatói Képzés Országos Tréneri Névjegyzékébe történő felvételre.

**1. A pályázat célja**

A kamarai gyakorlati oktatói készségfejlesztő továbbképzés szervezéséhez tréneri névjegyzék kialakítása.[[1]](#footnote-1)

**2. A pályázaton történő részvétel feltételei**

a) A zárójelben megjelölt szakiránynak megfelelő felsőfokú végzettség, (szak)képzettség, vagy felsőfokú végzettség és szakmai tapasztalat (bármely szakos pedagógus végzettség, pszichológus, kommunikáció szakos bölcsész, andragógus)

b) Legalább 500 óra igazolt2 tréneri gyakorlat. Ezen belül az elmúlt 3 évben teljesített, legalább 200 óra tréneri működés.

c) büntetlen előélet.

**Az elbírálásnál előnyt jelent:**

- a Kamarai gyakorlati oktatói képzésben való tréneri részvétel,

- a Képzőhely-ellenőrzést végző kamarai szakértők felkészítésében való tréneri részvétel.

**3. A pályázathoz csatolandó dokumentumok**

**Pályázni a mellékletben található megfelelő adatlap kitöltésével és a kötelezően csatolandó mellékletek beadásával lehet az alábbiak szerint:**

a) Szakmai önéletrajz.

b) Iskolai végzettség(ek)et igazoló okiratok másolata.

c) Legalább 500 óra igazolt2 tréneri gyakorlat. Ezen belül az elmúlt 3 évben teljesített, legalább 200 óra tréneri működés eredeti igazolással alátámasztva.

d) A pályázó nyilatkozata arra vonatkozóan, hogy hozzájárul személyes adatai névjegyzékben való közzétételéhez, valamint kezeléséhez a mellékelt nyilatkozat kitöltésével.

e) Pályázó 3 hónapnál nem régebbi hatósági erkölcsi bizonyítványa.

**4. A pályázat benyújtása**

**Hiánytalanul kitöltött pályázati adatlap és valamennyi fentebb felsorolt melléklet csatolása esetén kerül a pályázat elbírálásra.** Hiánypótlásra 1 alkalommal van lehetőség az MKIK által történő elbírálás időszaka alatt közvetlenül az MKIK felé.

A pályázatokat a központilag kiadott pályázati adatlap kitöltése után, a 3. pontban felsorolt mellékletek csatolásával egyidejűleg **a területileg illetékes kereskedelmi és iparkamarához** **legkésőbb 2022. május 31. 12:00 óráig** lehet benyújtani személyesen vagy postai úton.

A pályázatok elbírálásáról írásban értesítjük a területileg illetékes kereskedelmi és iparkamarákat.

**Az eredményesen pályázók bekerülnek a KAMARAI GYAKORLATI OKTATÓI KÉPZÉS ORSZÁGOS TRÉNERI NÉVJEGYZÉKÉBE 5 év időtartamra.**

Budapest, 2022. május 6.

1. A pályázatot az illetékesség szerinti megyében kell beadni, mely alapján az MKIK névjegyzékbe kerüléskor a kirendelés az egész országra érvényes hatáskörű.

   2 A tréneri gyakorlat igazolására az alábbiak fogadhatók el: például munkáltatói igazolás vagy korábbi megbízások, referencia. [↑](#footnote-ref-1)